Regulativ for godtgjøring av tillitsvalgte i Landsrådet for Norges barne- og ungdomsorganisasjoner (LNU)

Innledning

Dette regulativet gjelder for alle tillitsvalgte i LNU. Regulativet gjelder godtgjørelse til tillitsvalgte og varatillitsvalgte valgt av organene i LNU.

Generelle retningslinjer

1. Alle verv godtgjøres med en prosentsats av Basis dersom ikke annet er bestemt i regulativet eller vedtak i LNUs organer.
2. Basis settes til å være lik Grunnbeløpet i Folketrygden (G). Godtgjørelsen justeres fortløpende i tråd med endringene av Grunnbeløpet i Folketrygden.
3. Når styret eller representantskapet i LNU vedtar det, kan andre tillitsvalgte enn de som er nevnt få godtgjørelse etter regulativet begrenset til maksimalt 25 % av Basis.
4. Det vises videre til LNUs økonomiske reglement for bestemmelser om reiserefusjon, diett mv. Reglementet fastsettes av LNUs styre.

Godtgjørelse for tillitsvalgte i LNU:

1. Styreleder i LNU godtgjøres årlig med 400 % av Basis. Av godtgjørelsen opptjenes og utbetales det i tillegg feriepenger tilsvarende 5 uker ferie. Det opptjenes også pensjon etter samme avtale som de ansatte i sekretariatet.
2. Styrenestleder(e) i LNU godtgjøres årlig med 40 % av Basis hver for seg.
3. Styremedlemmer i LNU godtgjøres ikke.

Diverse bestemmelser:

1. Godtgjørelsen til styreleder fordeles og utbetales i månedlige rater.
2. Godtgjørelsene til styrets nestledere fordeles og utbetales i kvartalsvis rater.
3. Godtgjørelser for øvrige tillitsvalgte utbetales årlig, dersom styret ikke beslutter noe annet.
4. Dersom medlemmer fra styret konstitueres som styreleder eller nestleder i styret mottar de konstituerte tillitsvalgte godtgjørelse for perioden de er konstituert på samme vilkår som de opprinnelige valgte.
5. Dersom en tillitsvalgt blir valgt til flere verv som gir godtgjørelse, beholder den tillitsvalgte den høyeste av godtgjørelsene vedkommende er berettiget til. Øvrige godtgjørelser bortfaller og det utbetales følgelig ikke doble godtgjørelser til samme person.
6. Dersom en tillitsvalgt trekker seg i løpet av funksjonsperioden avkortes godtgjørelsen tilsvarende.

Tabell for godtgjørelser

|  |  |  |  |  |
| --- | --- | --- | --- | --- |
| **Satser for godtgjørelse i LNU** |   |   |   |   |
| Oppdatert 24.02.2024  |   |   |   |   |
|   |   |   |   |   |
| **Basis** | 124 028,-  | pr. 1. mai 2024  |   |
|   |   |   |   |   |
| **Verv** | **Prosentsats** | **Godtgjørelse** | **Merknad** | **Henvisning** |
| Styreleder  | 400,00 %  | 496 112,00  | Årlig godtgjørelse  | Pkt. 1.5  |
| Nestleder(e) i styret  | 40,00 %  | 49 611,00  | Årlig godtgjørelse  | Pkt. 1.6  |
| Maksimal sats for godtgjørelse til andre tillitsvalgte som innvilges på særskilt grunnlag  | 25,00 %  | 31 007,00  | Maksimal godtgjørelse for andre verv  | Pkt. 1.3  |
|   |   |   |   |   |
| *Alle beløp er oppført i NOK.*  |   |   |   |   |